KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2024. február 21 –i ülésére)


TÁRGY: 	A SORSFORDÍTÓ SZOLGÁLTATÓ KÖZPONTTAL ELLÁTÁSI SZERZŐDÉS MEGKÖTÉSE TÁMOGATÓ SZOLGÁLTATÁS BIZTOSÍTÁSÁRA 


Kiskőrös Város Önkormányzata és a Sorsfordító Szolgáltató Központ (6200 Kiskőrös, Rákóczi Ferenc utca 12.) ellátási szerződést kötött a 79/2015. számú Képviselő-testületi határozat alapján 2015. július 9. napján a pszichiátriai betegek nappali ellátása, a 89/2016. sz. Képviselő-testületi határozat alapján 2016. június 27. napján a szenvedélybetegek nappali ellátása szociális alapszolgáltatás biztosítására, valamint a 112/2015. sz. Képviselő-testületi határozat és a 125/2015. sz. Képviselő-testületi határozat alapján 2015. november 30. napján a család- és gyermekjóléti szolgálat feladatainak ellátására.

A Sorsfordító Szolgáltató Központ képviselője, Mészáros Kornél kezdeményezte a Sorsfordító Szolgáltató Központ fenntartásában működő Támogat- Lak Integrált Szociális Intézmény (engedélyes címe: 6200 Kiskőrös, Kossuth Lajos u. 30. ágazati azonosító: S0556416) keretein belül támogató szolgáltatás biztosítására – 2024. március 1. napjával - ellátási szerződés megkötését Kiskőrös Város Önkormányzatával, 20 000 feladategységre.
 
A szociális igazgatásról és szociális ellátásokról szóló 1993. évi III. törvény (a továbbiakban: Szt.) 65/C. § (1) bekezdése szerint a támogató szolgáltatás célja a fogyatékos személyek lakókörnyezetben történő ellátása, elsősorban a lakáson kívüli közszolgáltatások elérésének segítése, valamint életvitelük önállóságának megőrzése mellett a lakáson belüli speciális segítségnyújtás biztosítása révén.

Mészáros Kornél képviselő kérelmét azzal indokolta, hogy a Sorsfordító Szolgáltató Központ 2023-ban az EFOP-2.2.25-22 pályázat keretében forrást nyert 48 támogatott lakhatás férőhely kialakítására, ebből 36 férőhely fogyatékos személyek támogatott lakhatása Kiskőrösön (24 férőhely) és Kiskunhalason (12 férőhely). A Sorsfordító Szolgáltató Központ a támogatott lakhatást igénybe vevők részére a szállítási szolgáltatási elemet, illetve a 24 órás felügyeletet (személyi segítést) a támogató szolgáltatás által kívánja nyújtani. Ennek folyamatos biztosításához szükséges a támogató szolgáltatás és a hozzá kapcsolódó feladatmutató befogadása a finanszírozási rendszerbe. 
A támogató szolgáltatás telephelye: 6200 Kiskőrös Rákóczi Ferenc u. 106.

A támogató szolgáltatás biztosítására kötött ellátási szerződés nem terheli az Önkormányzatot pénzbeli támogatási kötelezettséggel, a Sorsfordító Szolgáltató Központ maga gondoskodik a fogyatékos személyek ellátásához a tárgyi, szakmai, működési és személyi feltételekről, az ezekkel kapcsolatban felmerülő költségek a Sorsfordító Szolgáltató Központot terhelik.

Az Szt.122.§-a szerint a helyi önkormányzat képviselő-testülete az ellátási szerződés megkötését, a szerződés módosítását, illetve megszüntetését nem ruházhatja át.

A támogató szolgáltatás megszervezésével a fogyatékos személyek olyan támogatást kapnak, amellyel saját otthonukban lehetőségük van önálló életvitelük fenntartására, ezért javaslom a Képviselő-testületnek a határozat-tervezet elfogadását.


Kiskőrös, 2024. február 13.
   
                                                                                 				Domonyi László sk.
                                                                                      				   polgármester

HATÁROZAT-TERVEZET


A Képviselő-testület 
1. egyetért azzal, hogy Kiskőrös Város Önkormányzata a szociális igazgatásról és szociális ellátásokról szóló 1993. évi III. törvény 65/C. §-a szerinti támogató szolgáltatás szociális alapszolgáltatás biztosítására ellátási szerződést köt a Sorsfordító Szolgáltató Központtal (székhely:6200 Kiskőrös, Rákóczi Ferenc utca 12.) 
2. felhatalmazza a polgármestert a határozat mellékletét képező ellátási szerződés aláírására.

Felelős: 	polgármester
Határidő: 	2024. február 29.


